Wat ek ook waardeer, is dat sy Hambidge se oeuvre duidelik goed ken en ondanks die feit dat sy bewus is van tekortkominge in sommige verse ook erkenning gee aan die groot sprong vorentoe wat “Vuurwiel” vir die digter is.
Dis ‘n dapper daad, sekerlik, maar die gehalte van die bespreking laat my die hoed lig vir hierdie resensent.
Vroeg Maandagoggend het die Suid-Afrikaanse agent vir Salman Rushdie se boeke opgewonde ‘n sms geflits na Rushdie se literêre agent oorsee.
“Die resensie is baie goed. Ons soek mos positiewe resensies wat insiggewend is sonder om banaal te wees. Ek sal dit vertaal en deurstuur. Dit sal Salman opbeur en verkope van die boek aanhelp sodra die wêreld daarvan hoor.”
Nou, dis een van die vreemdste resensies wat ek nog gelees het. Van der Vyver skryf soos iemand wat besef hy is veronderstel om geesdriftig te wees, maar hy weet ongelukkig nie hoe nie. Dan ryg hy die nonsens in.
Eers beken hy dat hy nie eintlik iets van kookboeke af weet nie. Later sê hy die boek bied uitstekende waarde vir geld. Volgens watter maatstawwe, Braam? Dié waarvan jy so min kennis dra?